**Hankedokument**

Hankija nimi: Kadrina Vallavalitsus

Hanke nimetus: Korraldatud jäätmeveo hanke korraldaja leidmine

Hanke liik: Väikehange

## Hanke objekt

1. Kadrina vallas koostatud jäätmehoolduseeskirja eelnõu korrigeerimine vastavalt hanke eesmärkidele ning eeskirja seadustega vastavusse viimine eesmärgiga kehtestada see hiljemalt 2021 aasta lõpuks;

2. Kadrina vallas korraldatud jäätmeveo teostaja leidmiseks korraldatava hanke dokumentide koostamine;

3. Kadrina valla volitatud esindajana riigihanke läbiviimine, sh selgitusküsimustele vastuste koostamine;

4. Riigihankele laekunud pakkumuste hindamine;

5. Koostöö tegemine Kadrina Vallavalitsuse ametnikega.

**Tööde tegemise aeg**

Kuus kuud alates lepingu sõlmimisest. Eeldatav ajavahemik 1. november 2021 kuni 30.aprill 2022.

## Töödele esitatavad miinimumnõuded

1. Jäätmehoolduseeskirja eelnõu korrigeerimine;
2. hankija nõustamine menetlusliigi valikul;
3. riigihanke hankedokumentide (sh tehnilise kirjelduse) ettevalmistamine ning komplekteerimine koostöös Tellijaga;
4. hanketeate koostamine (sh kvalifitseerimis- ja vastavustingimused);
5. riigihangete registriga seonduvate toimingute teostamine ja nendel abistamine;
6. pakkujatega suhtlemine ja küsimustele vastamine;
7. riigihanke protseduuri läbiviimine vastavalt RHS nõuetele koos kõikide vajalike dokumentide ja aruannete koostamisega;
8. vajadusel läbirääkimiste pidamine;
9. hindamiskomisjoni jaoks hindamisprotokollide ja lepingu koostamine ning
10. hankija nõustamine kogu hankemenetluse käigus.

## Lisanõuded pakkujale

1. Hankele pakkumuse esitaja peab olema 5 aasta jooksul (aastatel 2017–2021) osutanud kohalikele omavalitsustele vähemalt **kaks korda** jäätmehoolduseeskirja eelnõu koostamise või korrigeerimise teenust. Pakkuja esitab vastavad andmed hankija poolt koostatud vormil.
2. Hankele pakkumuse esitaja peab olema 5 aasta jooksul (aastatel 2017–2021) osutanud kohalikele omavalitsustele vähemalt **kolm korda** korraldatud jäätmeveo teostaja leidmiseks korraldatava hanke dokumentide koostamise ja hanke läbiviimise teenust. Pakkuja esitab vastavad andmed hankija poolt koostatud vormil.

## Muud nõuded

Töövõtja kasutab töö teostamiseks üksnes pädevaid ja vajalike kogemustega spetsialiste;

Pakkumuse maksumus

Pakkuja esitab hinnapakkumuse vabas vormis numbriliselt ja sõnaliselt.

Hinnapakkumus esitatakse eurodes.

Pakkuja esitab hinnad ilma ja koos käibemaksuga.

## Pakkumuse vormistamise keel

Pakkumus tuleb vormistada eesti keeles.

## Pakkumuse jõusoleku tähtaeg

Pakkumus peab olema jõus minimaalselt 30 (kolmkümmend) päeva pakkumuste esitamise tähtpäevast arvates.

## Muud tingimused

Pakkuja kannab kõik pakkumuse ettevalmistamisega ning esitamisega seotud kulud.

Hilinenud pakkumusi ei arvestata.

Hankija jätab enesele õiguse lükata tagasi kõik pakkumused, kui kõikide tähtpäevaks saabunud pakkumuste hinnad ületavad hankelepingu eeldatava maksumuse või kui pakkumused ei vasta hankija esitatud tingimustele.

Hankija jätab enesele õiguse madalaima võimaliku hinna teinud pakkuja (edukaks tunnistatud) pakkumus tagasi lükata, kui hankelepingu sõlmimiseks peetavad läbirääkimised ebaõnnestuvad ja lepingut ei suudeta sõlmida 30 (kolmkümmend) päeva jooksul alates hankelepingu sõlmimise ettepaneku tegemisest (edukaks pakkujaks tunnistamisest).

## Hankedokumendi lisad

HD Lisa vorm 1 – Varem korraldatud hangete nimekiri

HD Lisa vorm 2 – Varem osutatud jäätmeveo eeskirjade koostamise nimekiri

Töövõtulepingu projekt